S-499/2016

Mál þetta, sem dómtekið var 8. febrúar sl., er höfðað með ákæru lögreglustjórans á Suðurnesjum 21. nóvember 2016 á hendur ákærða, B-kk-þgf R-kk-þgf G-kk-þgf, kt. [...], [...], Hafnarfirði:

„Fyrir eftirtalin brot á árinu 2015, nema annað sé tekið fram, með því að hafa:

I

Fíkniefnalagabrot;

1. Mánudaginn 15. desember 2014, haft í vörslum sínum ... að heimili hans að [...], Hafnarfirði, haft í vörslum sínum 9 stk. kannabisplöntur, og hafa um skeið fram til þess dags ræktað greindar plöntur. Auk þess að hafa í vörslum sínum á sama tíma 0,49 g amfetamín, 32,24 g maríhúana sem fundust við húsleit að Suðurgötu 53 og lögregla lagði hald á.

Mál nr. 008-2014-14543.

2. Mánudaginn 16. febrúar, haft í vörslum sínum að [...], Hafnarfirði 17,87 g af amfetamíni, sem lögreglumenn fundu við leit í íbúðinni.

Mál nr. 008-2015-8556.

3. Föstudaginn 19. júní, haft í vörslum sínum, við [...], Reykjavík,

14,86 g amfetamín, sem fannst við leit og lögregla lagði hald á.

Mál nr. 007-2016-8002.

Teljast brot þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II

Umferðarlagabrot;

4. [---]

5. Mánudaginn 16. febrúar ekið bifreiðinni [...], um Reykjanesbraut í Hafnarfirði, óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 900 ng/ml) uns aksturinn var stöðvaður móts við Áslandshverfið.

Mál nr. 008-2015-8556.

6. Föstudaginn 20. febrúar, ekið bifreiðinni [...], vestur Reykjanesbraut og síðan

um Stapabraut austan við Geirdal í Njarðvík, óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 20 ng/ml) uns aksturinn var stöðvaður á Stapabraut.

Mál nr. 008-2015-1754.

7. Miðvikudaginn 15. apríl, ekið bifreiðinni [...], um Hrannargötu í Keflavík, óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 620 ng/ml) uns aksturinn var stöðvaður

Mál nr. 008-2015-4210.

8. Sunnudaginn 10. maí, ekið bifreiðinni [...], suður Vesturlandsveg við Belgsholt í Hvalfjarðarsveit, óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 495 ng/ml) uns aksturinn var stöðvaður.

Mál nr. 313-2015-7403.

9. Sunnudaginn 14. ágúst 2016, ekið bifreiðinni [...], um Njarðarbraut í Njarðvík, óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 480 ng/ml og tetrahýdrókannabínól 16 ng/ml, í þvagi fannst einnig kókaín og metýlfenidat) uns aksturinn var stöðvaður móts við Nesdekk, Njarðarbraut 9.

Mál nr. 008-2016-10648.

Teljast brot þessi varða við 1. mgr., sbr. 2. mgr. 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007. Þá er þess krafist að gerðar verði upptækar framangreindar kannabisplöntur og fíkniefni, 15 kannabisplöntur, 33,22 g af amfetamíni, 32,24 g af maríhúana og 5,70 g sveppir, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Ennfremur er krafist upptöku á 7,43 g af sterum með vísan til 3. mgr. 49. gr. lyfjalaga nr. 93/1994. Þá er þess jafnframt krafist að ákærði verði dæmdur til að sæta upptöku á gróðurtjaldi, 2 stk. gróðurhúslömpum, loftbarka, 2 stk. loftsíum, 2 stk. tímarofum, viftu, 2 stk. rafmagnssnúrum og fjöltengi og 10 stk. vatnsbakkar, sbr. munaskýrslu nr. 107834 – ákærulið I-1, og þurrkunargrind, 9 stk. vatnsbakkar, hitamæli og rakamæli, hitablásara, viftu, 4 stk. gróðurhúsalömpum, spennubreyti, loftbarka og loftsíu, sbr. munaskýrslu nr. 107835 – ákærulið I-1, sem lögreglan lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerð nr. 233/2001.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa.

Við fyrirtöku máls þessa 8. febrúar sl. féll sækjandi frá sakargiftum samkvæmt ákærulið II.4 og hluta sakargifta samkvæmt ákærulið I.1. Að fram komnum þeim breytingum játaði ákærði skýlaust að hafa gerst sekur um þá háttsemi sem honum er gefin að sök í málinu. Í ljósi játningar ákærða var farið með málið samkvæmt 164. gr. laga nr. 88/2008 um meðferð sakamála og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Niðurstaða:

Svo sem að framan er rakið hefur ákærði játað sök í málinu. Að mati dómsins samrýmist játning hans gögnum málsins. Brot ákærða, svo sem þeim er lýst hér að framan, sbr. ákæru lögreglustjóra og að teknu tilliti til fyrrgreindra breytinga, teljast því sönnuð og eru þau réttilega heimfærð til refsiákvæða í ákæru.

Samkvæmt vottorði sakaskrár ríkisins á ákærði nokkurn sakaferil að baki. Við ákvörðun refsingar ákærða nú verður sérstaklega til þess að líta að hann gekkst undir viðurlagaákvörðun fyrir dómi 13. maí 2013 þess efnis að hann greiddi 140.000 króna sekt og sætti sviptingu ökuréttar í 12 mánuði vegna brots gegn 1. og 2. mgr. 45. gr. a. umferðarlaga. Þá gekkst ákærði undir sektargerð lögreglustjóra 9. október sama ár vegna sams konar brots þess efnis að hann greiddi sekt sömu fjárhæðar og sætti sviptingu ökuréttar í sex mánuði.

Ákærði hefur játað sök í málinu og er honum virt það til málsbóta. Samkvæmt því og að brotum ákærða virtum þykir refsing hans hæfilega ákveðin, eftir fyrirmælum 77. gr. almennra hegningarlaga nr. 19/1940, fangelsi í tvo mánuði. Eftir atvikum þykir mega að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til sakaferlis ákærða og að teknu tilliti til fjölda brota hans gegn 1., sbr. 2., mgr. 45. gr. a. umferðarlaga nr. 50/1987 þykir, í samræmi við kröfugerð ákæruvalds og með vísan til 101. og 102. gr. umferðarlaga nr. 50/1987, rétt að svipta ákærða ökurétti í fimm ár frá birtingu dóms þessa að telja.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerðar upptækar 15 kannabisplöntur, 33,22 grömm af amfetamíni, 32,24 grömm af maríhúana, 5,70 grömm af sveppum, 7,43 grömm af sterum, gróðurtjald, 6 gróðurhúsalampar, 2 loftbarkar, 3 loftsíur, 2 tímarofar, 2 viftur, 2 rafmagnssnúrur, fjöltengi, 19 vatnsbakkar, þurrkgrind, hitamælir, rakamælir, hitablásari og spennubreytir.

Á grundvelli sakfellingar ákærða, sbr. 1. mgr. 218. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu sakarkostnaðaryfirliti lögreglustjóra, samtals 722.341 króna. Ákærði greiði einnig þóknun skipaðs verjanda síns, E-kk-ef P-kk-ef Ó-kk-ef hdl., sem hæfilega þykir ákveðin að virðisaukaskatti meðtöldum svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, B-kk-nf R-kk-nf G-kk-nf, sæti fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fimm ár frá birtingu dóms þessa að telja.

Ákærði greiði samtals 890.981 krónu í sakarkostnað, þ.m.t. þóknun skipaðs verjanda síns, E-kk-ef P-kk-ef Ó-kk-ef hdl., 168.640 krónur að virðisaukaskatti meðtöldum.

Ákærði sæti upptöku á 15 kannabisplöntum, 33,22 grömmum af amfetamíni, 32,24 grömmum af maríhúana, 5,70 grömmum af sveppum, 7,43 grömmum af sterum, gróðurtjaldi, 6 gróðurhúsalömpum, 2 loftbörkum, 3 loftsíum, 2 tímarofum, 2 viftum, 2 rafmagnssnúrum, fjöltengi, 19 vatnsbökkum, þurrkgrind, hitamæli, rakamæli, hitablásara og spennubreyti.

K-kk-nf H-kk-nf